พระราชกฤษฎีกายุบรวมสภาตำบลห้วยราชากับเทศบาลตำบลห้วยราชและกำหนดเขตเทศบาลตำบลห้วยราชจังหวัดบุรีรัมย์พ.ศ. ๒๕๔๖ ภูมิพลอดุลยเดชป.ร.ให้ไว้ ณวันที่ ๔ กันยายน พ.ศ. ๒๕๔๖เป็นปีที่ ๕๘ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรรวมสภาตำบลห้วยราชากับเทศบาลตำบลห้วยราชตามเจตนารมณ์ของประชาชนในเขตสภาตำบลห้วยราชาและกำหนดเขตเทศบาลตำบลห้วยราชอาศัยอำนาจตามความในมาตรา ๒๒๑ของรัฐธรรมนูญแห่งราชอาณาจักรไทย และมาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ ประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๓) พ.ศ. ๒๔๙๙ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกายุบรวมสภาตำบลห้วยราชากับเทศบาลตำบลห้วยราชและกำหนดเขตเทศบาลตำบลห้วยราช จังหวัดบุรีรัมย์ พ.ศ. ๒๕๔๖มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้รวมสภาตำบลห้วยราชาเข้าเป็นส่วนหนึ่งของเทศบาลตำบลห้วยราชซึ่งตั้งอยู่ในท้องที่อำเภอห้วยราช จังหวัดบุรีรัมย์การใดที่สภาตำบลห้วยราชได้กระทำไปแล้วโดยชอบด้วยกฎหมายว่าด้วยการนั้นๆ ก่อนวันที่พระราชกฤษฎีกานี้ใช้บังคับ ให้ถือเป็นอันใช้ได้และผูกพันเทศบาลตำบลห้วยราชมาตรา ๔ เขตของเทศบาลตำบลห้วยราชซึ่งตั้งอยู่ในอำเภอห้วยราช จังหวัดบุรีรัมย์ ให้มีดังต่อไปนี้หลักเขตที่ ๑ ตั้งอยู่ทางทิศเหนือ ตั้งฉากกับทางรถไฟสายตะวันออกเฉียงเหนือตรงกิโลเมตรที่ ๓๘๑.๘๘๐ ระยะทางประมาณ ๒,๓๐๐ เมตร บริเวณพิกัด UB ๐๓๒๕๙๓ด้านเหนือจากหลักเขตที่ ๑ เป็นเส้นตรงไปทางทิศตะวันออกเฉียงใต้ ตามแนวเส้นแบ่งเขตระหว่างตำบลห้วยราชากับตำบลสามแวงระยะทางประมาณ ๒,๕๐๐ เมตร ถึงหลักเขตที่ ๒ ซึ่งตั้งอยู่ฝั่งตะวันตกของห้วยราช บริเวณพิกัดUB๐๕๖๕๘๓จากหลักเขตที่ ๒ เป็นเส้นตรงไปทางทิศตะวันออกเฉียงใต้ตามแนวเส้นแบ่งเขตระหว่างตำบลห้วยราชากับตำบลสามแวง ระยะทางประมาณ ๑,๒๐๐ เมตร ถึงหลักเขตที่๓ ซึ่งตั้งอยู่ฟากตะวันตกของถนน รพช. บร. ๒๐๑๒ บริเวณพิกัด UB ๐๖๗๕๗๘จากหลักเขตที่ ๓ เป็นเส้นตรงไปทางทิศตะวันออกเฉียงใต้ตามแนวเส้นแบ่งเขตระหว่างตำบลห้วยราชากับตำบลสามแวง ระยะทางประมาณ ๑,๘๐๐ เมตรถึงหลักเขตที่ ๔ ซึ่งตั้งอยู่ด้านตะวันออกเฉียงเหนือของหนองสะเปรือน บริเวณพิกัด UB ๐๘๕๕๗๖ด้านตะวันออกจากหลักเขตที่ ๔ เป็นเส้นตรงไปทางทิศตะวันออกเฉียงใต้ตามแนวเส้นแบ่งเขตระหว่างตำบลห้วยราชากับตำบลสามแวง และเส้นแบ่งเขตระหว่างตำบลห้วยราชากับตำบลบ้านตะโกระยะทางประมาณ ๕๐๐ เมตร ถึงหลักเขตที่ ๕ ซึ่งตั้งอยู่บริเวณพิกัด UB ๐๘๖๕๗๑จากหลักเขตที่ ๕ เป็นเส้นตรงไปทางทิศตะวันตกเฉียงใต้ ตามแนวเส้นแบ่งเขตระหว่างตำบลห้วยราชากับตำบลบ้านตะโกระยะทางประมาณ ๑,๗๐๐ เมตร ถึงหลักเขตที่ ๖ ซึ่งตั้งอยู่ฟากใต้ของถนน รพช. บร. ๒๐๒๐บริเวณพิกัด UB ๐๘๓๕๕๕จากหลักเขตที่ ๖ เป็นเส้นตรงไปทางทิศใต้ ถึงหลักเขตที่ ๗ซึ่งตั้งอยู่ทางฟากเหนือของทางรถไฟสายตะวันออกเฉียงเหนือ ตรงกิโลเมตรที่ ๓๘๘.๔๐๐ระยะทางประมาณ ๙๐๐ เมตร บริเวณพิกัด UB ๐๘๓๕๔๗ด้านใต้จากหลักเขตที่๗ เป็นเส้นตรงไปทางทิศตะวันตกเฉียงเหนือเลียบทางรถไฟสายตะวันออกเฉียงเหนือถึงหลักเขตที่ ๘ ตรงกิโลเมตรที่ ๓๘๖ ระยะทางประมาณ ๒,๔๐๐ เมตร บริเวณพิกัด UB ๐๖๒๕๕๖จากหลักเขตที่๘ เป็นเส้นตรงไปทางทิศตะวันตกเฉียงใต้ ถึงหลักเขตที่ ๙ ซึ่งตั้งฉากกับทางรถไฟสายตะวันออกเฉียงเหนือระยะทางประมาณ ๕๐๐ เมตร บริเวณพิกัด UB ๐๕๙๕๕๑จากหลักเขตที่๙ เป็นเส้นตรงขนานกับทางรถไฟสายตะวันออกเฉียงเหนือ ไปทางทิศตะวันตกเฉียงเหนือ ระยะทางประมาณ๑,๕๐๐ เมตร ถึงหลักเขตที่ ๑๐ บริเวณพิกัด UB ๐๔๖๕๕๖จากหลักเขตที่๑๐ เป็นเส้นตรงไปทางทิศตะวันออกเฉียงเหนือ ถึงหลักเขตที่ ๑๑ ซึ่งตั้งอยู่ฟากเหนือของทางรถไฟสายตะวันออกเฉียงเหนือตรงกิโลเมตรที่ ๓๘๔.๕๐๐ ระยะทางประมาณ ๕๐๐ เมตร บริเวณพิกัด UB ๐๔๘๕๖๑จากหลักเขตที่๑๑ เป็นเส้นตรงไปทางทิศตะวันตกเฉียงเหนือ ตามทางรถไฟสายตะวันออกเฉียงเหนือ ถึงหลักเขตที่๑๒ ซึ่งตั้งอยู่ฟากเหนือของทางรถไฟสายตะวันออกเฉียงเหนือ ตรงกิโลเมตรที่ ๓๘๑.๘๘๐ระยะทางประมาณ ๒,๗๐๐ เมตร บริเวณพิกัด UB ๐๒๔๕๗๒ด้านตะวันตกจากหลักเขตที่๑๒ เป็นเส้นตรงไปทางทิศตะวันออกเฉียงเหนือ ระยะทางประมาณ ๒,๓๐๐ เมตรตามแนวเส้นแบ่งเขตระหว่างอำเภอเมืองบุรีรัมย์กับอำเภอห้วยราช บรรจบหลักเขตที่ ๑ดังปรากฏตามแผนที่ท้ายพระราชกฤษฎีกานี้ตามเส้นแนวเขตที่กล่าวไว้ในมาตรานี้ ให้มีหลักย่อยปักไว้เพื่อแสดงแนวเขตตามสมควรมาตรา ๕ ให้รัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการพันตำรวจโท ทักษิณ ชินวัตรนายกรัฐมนตรี[เอกสารแนบท้าย]๑. แผนที่ท้ายพระราชกฤษฎีกายุบรวมสภาตำบลห้วยราชากับเทศบาลตำบลห้วยราช และกำหนดเขตเทศบาลตำบลห้วยราช จังหวัดบุรีรัมย์ พ.ศ. ๒๕๔๖(ดูข้อมูลจากภาพกฎหมาย)หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประชาชนในสภาตำบลห้วยราชามีเจตนารมณ์ที่จะรวมกับเทศบาลตำบลห้วยราชที่มีเขตติดต่อกันภายในเขตอำเภอเดียวกัน ทั้งนี้ ตามผลการสำรวจเจตนารมณ์ของประชาชนในสภาตำบลห้วยราชาและโดยที่มาตรา ๔๑ ตรี แห่งพระราชบัญญัติสภาตำบลและองค์การบริหารส่วนตำบล พ.ศ.๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๓) พ.ศ. ๒๕๔๒ บัญญัติให้กระทำได้โดยตราเป็นพระราชกฤษฎีกาและให้กำหนดเขตใหม่ของหน่วยการบริหารราชการส่วนท้องถิ่นไว้ในพระราชกฤษฎีกานี้ด้วยประกอบกับมาตรา ๑๒ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๓) พ.ศ. ๒๔๙๙ บัญญัติให้การเปลี่ยนแปลงเขตเทศบาลให้กระทำโดยพระราชกฤษฎีกา จึงจำเป็นต้องตราพระราชกฤษฎีกานี้ปิติวรรณ/จัดทำ๒๓ เมษายน ๒๕๖๓อรญา/ตรวจ๕ สิงหาคม ๒๕๖๓[๑] ราชกิจจานุเบกษาเล่ม ๑๒๐/ตอนที่ ๘๗ ก/หน้า ๑/๑๗ กันยายน ๒๕๔๖